Den Vest-Sjællandske Avis, 1821-10-06
Nu har man da faaet Columbiske Efterretninger fra Augustura af 23de Julii om den hæderfulde og afgiørende Bataille, som blev leveret imellem Bolivar og Latorre ved Cababobo. Hver Armee var 5000 Mand stærk. De Kongelige Plan var rigtigt udkastet; men de havde kun forglemt at dække deres høire Flanke, hvilket General Pacz benyttede ved at gjøre et fortvivlet Angreb med sit Rytterie og Fodfolk. Det fiendtlige Rytterie vilde holde Stand; men blev overvældet og kom paa Flugten imellem dets eget Jnfanterie og bragte det saaledes i Forvirring. General Morales var saa nedslaget og havde i den Grad tabt Modet, at han gallopperede fra Valdpladsen lige til Puerto Ca bello; men General Latorre derimod trak sig til bage i Midten af en sluttet Quarre, som Columbierne ikke kunde brække af Mangel paa Artillerie En Columbisk Oberst giorde et rasende Angreb for at tage Latorre til Fange; men blev giennemboret af 20 Skud; ogsaa General Cedeno blev skudt igiennem Hovedet. Den Brittiske Legion erhvervede sig stor Hæder. Oberste Farrier og Oberstlieutenant Davy bleve saarede. Bolivar indberetter: at kun 420 af Fienderne ere ankomne til Puerto Cabello. Laquira har capituleret og Besætningen er bleven bragt bort paa Franske Skibe. Man forstaaer sig ikke paa Spaniens Politik at den saaledes vil paa en unyttig og hensigtsløs Maade opoffre sine ædleste Krigere. – Fra Puerto Cabells selv har man Efterretninger, som naae til den 11te Julii. Der herskede stor Mangel, stærk Desertion og megen Nedslagenhed; alle formuende Folk ere flygtede til Curacao; Hollænderne og Englanderne ville ikke proviantere Staden for at begunstige Udvandringen til deres Fordeel; Bolivar har opfordret Staden til at overgive sig; men endnu uden Virkning. Foruden denne Stad have Spanierne blot Cumana og Carthagena tilbage. Af de Columbiske Commissarier er Dr. Zea afreist fra Madrid og er allerede passeret Bayonne; men Dhrr. Revenga og Eschevaria ere blevne tilbage, hvilket endnu giver et Haab om, at Underhandlingerne kunne blive fortsatte. Man vil sige, at Kongressen i Curutta har den 9de Mai paa nye valgt Bolivar til Præsident uagtet hans Vægring. - Man veed, at Spanierne have endnu et Stykke af Øen St. Domingo tilbage. Jndvaanerne beskiæftige sig blot med at fælde Mahagonie-Træe, men de Cortes have nu aabnet Havnen og gjort Udførselen toldfrie for at opmuntre Jndvaanerne til at dyrke Jorden og anlægge Plantager. Ved Staden Santa Fe i Provindsen La Plata er den 21de Mai forefalden en Bataille imellem de Tropper, som staae under Gouverneuren i Buenos Ayres og imellem GeneralAlmeiras Hær, hvori den sidste er bleven slagen og har tabt 300 Mand. Resten af hans Armee er bleven adsplittet. - Den Efterretning, at Lord Cochrane og General St. Martin have opgivet Expeditionen mod Peru er høist tvivlsom; thi man har en anden Efterretning i den Engelske Coureer; hvori der meldes, at alle nordlige Provinser i Peru staae Chilleserne bie. Spaniernes Magt skal ialt udgiøre 18,000 Mand og Chillesernes kun 10,000; men de stole paa Tilhængerne inde i Landet. Saavel General St. Martin som Lord Cochrane skulle udvise megen Strenghed og Characteerfasthed. Den sidste har mange Modstandere, selv iblandt de Engelske Officerer paa den Chillesiske Flaade, hvoriblandt Capitain Guise har af den Aarsag maattet tage sin Afskeed. – Gouverneuren i Pernambuco i Brasilien D. Luis de Rego Barreto giorde med sin Secretair Ferreira den 21de om Aftenen en Tour omkring Staden for at besee Posterne; alt syntes roeligt og de stege af Hesten for at gaae til Fods hiem; men da de kom til Bovistabroen faldt et Skud af en Muskedonner saa nær ved dem, at en Patrone foer Hr. Ferreira ind i Armen. Gouverneuren fik 8 smaae Saar, men dog ingen farlige. Begge trak Kaarden og forfulgte Morderen, som lod Kap ven falde og undkom, 80 mistænkelige Personer ere arresterede; men Folket forholdt sig roeligt; dog er Statholderen tilligemed den Bataillon, som ligger i Staden, rappelleret af de Cortes. – Staten Missouri i Nordamerika har nu fundet sig i at afskaffe Negerskaveriet og er derpaa bleven optagen i Unionen.